Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 537/14/4404	Nové Zámky, 10.11.2014
EEČ : 2-33-157-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Hoci bol rozsudkom Okresného súdu  v Nových Zámkoch   spisovej značky 13C 113/1996-38 zo dňa 11..12.1996,  povinný prispievať na výživu svojej dcéry XXXXX, narodenej XXXXX, sumou vo výške 26,56 € (800.-SK) mesačne vždy do 15- teho dňa toho ktorého mesiaca  vopred, vyživovaciu povinnosť si riadne neplní i napriek tomu, že od 23.06.1997 je samostatne zárobkovo činnou osobou a tak mu za obdobie od mesiaca február 2014 doposiaľ vnikol dlh na výživnom vo  výške 239,04 € voči XXXXX , narodenej XXXXX, bytom XXXXX, Ulica Hviezdoslavova číslo 47 ,

lebo zanikla trestnosť činu

Odôvodnenie:
Poverený príslušník Okresného riaditeľstva PZ Nové Zámky, Obvodného oddelenia PZ Šurany, uznesením XXXXX  podľa   §  199  odsek 1 Trestného  poriadku  začal trestné stíhanie vo veci trestného činu zanedbania povinnej výživy podľa § 207 odsek 1  Trestného zákona. 
Uznesením zo dňa 22.07.2014 podľa § 206 odsek 1 Trestného poriadku stíha XXXXX ako obvineného z prečinu podľa § 207 odsek 1 Trestného zákona na tom skutkovom základe, ako je to uvedené vo výrokovej časti uznesenia. 
	Dňa 27.10.2014 svedkyňa XXXXX pred povereným príslušníkom Policajného zboru uviedla, že obvinený jej  zanedbané výživné uhradil v plnom rozsahu,  poštovou zloženkou zo dňa 24.10.2014 pod podacím číslom 9222, čím si splnil vyživovaciu povinnosť voči nej v plnom rozsahu, preto sa k trestnému stíhaniu  nepripája. 
	Teda obvinený využil ustanovenie o účinnej ľútosti v zmysle § 86 písmeno a) Trestného zákona a vyživovaciu povinnosť voči svojej dcére  XXXXX dodatočne splnil skôr, než sa súd odobral na záverečnú poradu, prečin nemá trvalo nepriaznivé následky a trestnosť prečinu zanedbania povinnej výživy zanikla.
	Preto som rozhodla tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Hausleitnerová
prokurátorka